Companii

Compania Naţională de Autostrăzi vrea să contracteze servicii de realizare a expertizei tehnice şi a unui studiu de fezabilitate pentru reabilitarea DN 7C – Transfăgărăşan.

Proiectul are ca scop principal reabilitarea şi modernizarea drumului existent pentru ca circulaţia să fie deschisă tot timpul anului şi pe secţiunea de drum cuprinsă între km 10+000 (Piscul Negru) şi km130+800 (Cabana Bâlea Cascadă), prin adoptarea unor soluţii tehnice corespunzătoare.

DN 7C este un drum de altitudine ce leagă sudul României cu Transilvania, traversând Carpaţii Meridionali. Şoseaua ajunge la barajul Vidraru şi este deschis traficului sezonier din iunie până în noiembrie, fiind un drum turistic de munte.

Contractul are o valoare estimată de 2,99 milioane lei, fără TVA şI va avea o durată de 12 luni. Ofertele firmelor interesate pot fi depuse până la 16 septembrie.